शंकर के अनुसार, यह ब्रह्म सजातीय, विजातीय एवं स्वगत आदि विभेदों से रहित होकर एकरूप, एकरस, अखण्ड, अद्वैत या सच्चिदानन्द है। शंकर के निर्गुण ब्रह्म एवं सगुण ब्रह्म काफी हद तक कबीर के सगुण व निर्गुण ब्रह्म के समकक्ष हैं। यह भी आश्चर्य का विषय है कि निर्गुण ब्रह्म को प्रधान मानते हुए भी शंकर ने मंदिरों और मठों की स्थापना कर उनमें प्रतिष्ठित विग्रहों की पूजा-पाठ आदि कर्मकाण्डों को अंजाम दिया क्योंकि सम्भवतः सनातन धर्म के पुनर्रुत्थान के लिए उन्हें ऐसा करना पड़ा।